Diari Oficial de la Generalitat Valenciana


Sumari del DOGV 7811, del 22-06-2016 (2016/4694)

RESOLUCIÓ de 17 de juny de 2016, de la Direcció General del Servei Valencià d'Ocupació i Formació, per la qual es modifica la resolució de 28 de desembre de 2015, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4694


Data del document
:   17-06-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de juny de 2016, de la Direcció General del Servei Valencià d'Ocupació i Formació, per la qual es modifica la resolució de 28 de desembre de 2015, del mateix òrgan, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2016. [2016/4694]  
En data 20 de gener de 2016, el conseller d'Economia Sostenible, Sectors Productius, Comerç i Treball, va dictar una resolució per la qual estimava la reclamació presentada davant de la Secretaria del Consell per a la unitat de mercat en relació amb l'article 3.1 de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, aquesta ordre va ser publicada en el Diari Oficial de la Comunitat Valenciana de 26 de novembre de2015.  
En conseqüència en data 27 de maig de 2016 es va publicar en el DOCV l'Ordre 3/2016, de 23 de maig, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
En el resolc quart de la resolució de 20 de gener de 2016, citada en el primer paràgraf, s'establix que una vegada modificada l'Ordre de bases per a adaptar-la a les previsions de la Llei 20/2013, de 9 de desembre, s'haurà de procedir a obrir un nou termini de presentació de sol·licituds, únicament per a aquelles entitats afectades per la modificació. No obstant això, per a tutelar el principi de concurrència competitiva, el requisit de disposar del nombre de cens s'entendrà referit, per a totes les sol·licituds presentades, a la data de publicació d'aquest nou termini de presentació de sol·licituds.  
En virtut del que exposa i d'acord amb el que preveu l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, esta Direcció General del Servei Valencià d'Ocupació i Formació, dicta resolució per la qual es modifica la resolució de 28 de desembre de 2015, d'aquest mateix òrgan per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2016 publicada en el DOCV de 30 de desembre de 2015. Conforme el Consell Valencià de Formació Professional, resolc:  
  
Primer. Aprovació de la modificació de la convocatòria  
S'aprova la modificació de la Resolució de 28 de desembre de 2015, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2016, publicada en el DOCV de 30 de desembre de 2015.  
  
Segon. Adequació de l'article 3.1 de la convocatòria a la modificació de les bases  
D'acord amb la modificació operada en l'article 3.1 de les bases reguladores, l'article 3.1 de la convocatòria, queda redactat com seguix:  
  
Aquesta resolució té com a objecte la convocatòria d'ajudes per a la realització de programes de formació dirigits almenys en un 60 % per a treballadors empleats en empreses o centres de treball ubicats a la Comunitat Valenciana o treballadors autònoms residents en aquesta i en un 20 % com a mínim de treballadors desocupats residents també a la Comunitat Valenciana.  
  
Tercer. Termini de presentació de sol·licituds  
Obrir un termini de 10 dies naturals per a la presentació de sol·licituds, únicament per a aquelles entitats que d'acord amb la redacció inicial de l'article 3.1 de les bases reguladores no hagueren tingut dret a presentar sol·licituds en el termini anteriorment disposat en la convocatòria i que a causa de la modificació de l'esmentat article, poden presentar sol·licituds.  
  
Quart. Tutela del principi de concurrència competitiva  
Per a tutelar el principi de concurrència competitiva, el requisit de disposar del nombre de cens a la data de publicació de la convocatòria, s'entendrà referit a la data de publicació d'aquest nou termini de presentació de sol·licituds, per a totes les sol·licituds presentades, fins i tot les presentades amb càrrec a la convocatòria inicial.  
  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
Contra aquest acte, que esgota la via administrativa, podrà interposar-se recurs potestatiu de reposició davant d'aquest mateix òrgan en el termini d'un mes a partir de l'endemà a la publicació d'aquesta resolució, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé en el termini de dos mesos recurs contenciós administratiu davant del Jutjat Contenciós Administratiu competent, de conformitat amb el que establix l'article 8, apartat 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es considere convenient.  
  
València, 17 de juny de 2016.- La directora general del Servei Valencià d'Ocupació i Formació: María José Mira Veintimilla.